Document ID: 32007R1084

REGULAMENTUL (CE) NR. 1084/2007 AL COMISIEI
din 19 septembrie 2007
de interzicere a pescuitului de sebastă în zona NAFO 3M de către navele care arborează pavilionul oricărui stat membru cu excepția Spaniei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 21 alineatul (3),
întrucât:
(1)
Regulamentul (CE) nr. 41/2007 al Consiliului din 21 decembrie 2006 de stabilire, pentru anul 2007, a posibilităților de pescuit și a condițiilor conexe privind anumite stocuri de pești și grupuri de stocuri de pești, aplicabile în apele Comunității și, în raport cu navele Comunității, în apele în care sunt necesare limitări ale capturilor (3), stabilește cotele pentru 2007.
(2)
Pescuitul de sebastă în zona NAFO 3M este deja interzis pentru navele care arborează pavilionul Spaniei;
(3)
În conformitate cu informațiile primite de către Comisie de la Secretariatul NAFO, captura totală admisibilă pentru 2007 pentru stocul menționat în anexa la prezentul regulament a fost epuizată.
(4)
Prin urmare, este necesar să se interzică pescuitul pentru acest stoc, precum și păstrarea la bord, transbordarea și debarcarea acestuia de către navele care arborează pavilionul oricărui stat membru,
ADOPTĂ PREZENTUL REGULAMENT:
Articolul 1
Epuizarea cotei
Cota de pescuit alocată pentru 2007 statului membru menționat în anexa la prezentul regulament, pentru stocul menționat în anexa respectivă, este considerată epuizată de la data indicată în respectiva anexă.
Articolul 2
Interdicții
Pescuitul pentru stocul menționat în anexa la prezentul regulament, efectuat de către navele care arborează pavilionul statului membru menționat în anexă sau care sunt înregistrate în statul membru în cauză, este interzis de la data indicată în respectiva anexă. Sunt interzise păstrarea la bord, transbordarea sau debarcarea acestui stoc capturat de către navele menționate după data indicată.
Articolul 3
Intrare în vigoare
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 septembrie 2007.

Labels: 8
18
6